विधानसभा चुनाव के लिए मतदान केंद्रों पर दिव्यांगों के लिए अस्थाई रैंप बनाए जाएंगे। सामाजिक न्याय एवं नि:शक्तजन कल्याण विभाग के अपर मुख्य सचिव इकबाल सिंह बैंस ने इस संंबंध में सभी कलेक्टरों और जिला निर्वाचन अधिकारियों को निर्देश दिए हैं। बैंस ने कहा है कि जिन मतदान केंद्रों पर रैंप नहीं हैं, वहां अस्थाई रैंप की व्यवस्था की जाए। साथ ही जरूरत पड़ने पर ब्रेल लिपि में मतपत्र राज्य स्तरीय ब्रेलप्रेस से मुद्रित करवाए जा सकते हैं।